Katrine Lunde Haraldsen (født 30. marts 1980 i Kristiansand) er en norsk håndboldspiller, der spiller målvogter for Vipers Kristiansand i Norge og Norges håndboldlandshold. Hun har tidligere spillet for Hånes IF (N), KIF (N), Våg Vipers (N),Aalborg DH, Viborg HK (2007-2010), Győr og Rostov-Don. På det norske landshold har hun spillet 305 kampe og scoret 3 mål (pr. 7. december 2020) og var bl.a. med til at vinde guld ved EM i Ungarn i 2004 og ved EM i Sverige 2006 samt to gange ved OL.